open-index/open-wikipedia-markdown huggingface dataset:
Kåre Kompelien

**Kåre Kompelien** (født 1960 i Sør Etnedal i Nordre Land kommune) er en norsk journalist og forfatter. 

Han har utgitt en rekke lokalhistoriske bøker fra Land og Valdres. Kompelien debuterte som skjønnlitterær forfatter i 2012 med kriminalromanen *Fortidens demoner*. I 2015 kom ungdomsboka *Sadako og de 1000 papirtranene*. Han har også arbeidet som journalist i *[[Oppland Arbeiderblad]]* og *[[Haugesunds Avis]]*.

## Bibliografi
* *Skihistorien i Nordre Land*, 2003
* *Skihistorien i Søndre Land*, 2004
* *Utrolig - men sant... (1) : Spenning og drama i Valdres og Land*, 2004
* *Synnfjellet i våre hjerter : historien om Torpa statsallmenning*, 2005
* *Sagn og huldrehistorier : folkeminner fra Land og omegn*, 2006
* *100 år med idrett : Søndre Land idrettslags jubileumsberetning*, 2006
* *Utrolig - men sant... (2) : Spenning og drama i Valdres og Land*, 2008
* *Odnes : et knutepunkt ved Randsfjorden*, 2012
* *Mens krigen raste : om heltedåd og hverdagsliv i det okkuperte Norge* : dokumentar, 2012
* *Fortidens demoner : en kriminalroman*, 2012
* *Sadako og de 1000 papirtranene*, 2015
* *Skjebnetid i Land : om lokale helter og overløpere under 2. verdenskrig*, 2015
* *Eventyrlige Spåtind : Hotell i særklasse i 50 år*, 2015
* *Sleivkjeft (1) : 300 muntre historier*, 2016
* *100 år på vegen : Jubileumsberetning til Etnedal Bilruters 100års jubileum*, 2017
*Livet på setra : Historien om seterdriften i Nordre Land, 2018

## Referanser


## Eksterne lenker
* Kåre Kompelien: Fortidens demoner Anmeldelse i Oppland Arbeiderblad, besøkt 22.6.2016
* Kåre Kompeliens bøker Facebook.com, besøkt 22.6.2016
Grimstads Sparebank

**Grimstad Sparebank** var en norsk sparebank som ble opprettet i Grimstad i 1841. Banken ble etablert i en tid da byen hadde et økonomisk oppsving gjennom både skipsbygging og skipsfart, noe som dannet grunnlaget for opprettelsen av en lokalbank. En av bankens tidlige kunder var Henrik Ibsen.

Banken ble slått sammen med Eide Sparebank i 1966. Banken ble en del av Sparebanken Sør i 1990. 

## Arkivet
Arkivet etter Grimstad Sparebank befinner seg ved KUBEN i Arendal. Arkivet omfatter bl.a. en stor mengde med bankprotokoller. 

## Referanser


## Eksterne lenker
*
Henriett Seth F.

**Henriett Seth F.** (født **Henrietta Fajcsák**; 1980) er en ungarsk forfatter. 

Seth debuterte som dikter i 2005. Hun ble en av Ungarns mest leste og anerkjente forfattere, blant annet på grunn av romanen *Autizmussal önmagamba zárva*.

## Bibliografi
* Henriett Seth F.-"Closed into myself with autism". Budapest, Ungarn: Kapocs. ISBN 963-217-368-6
* dr. Eva Gyarmathy. Giftedness - Background and practice.(g. 79-81.), 2007 Budapest, Ungarn: Eotvos Lorand University, 2007. ISBN 978 963 463 908 4
* Jesse Russell, Ronald Cohn - 2013 *Henriett Seth F.*, Miami: Bookvika, Miami, FL, U. S. A.  ISBN 9785508769895
* Hungarian Academy of Sciences, Istvan Luko, 2016/03/19-„The theory of human society”

## Referanser


## Eksterne lenker
* 
*
Peter González

Den **Salige Peter González i [[Dominikanerordenen]]** (født 1190, død 15. april 1246), noen ganger referert til som **Pedro González Telmo**, **Saint Telmo**, eller **Saint Elmo**, var en kastiljansk dominikansk munk og prest, født i år 1190 i Frómista, Palencia, Kongeriket Castilla og Leon.

## Liv
González ble utdannet av sin onkel, biskopen av Astorga, som ga ham et kall da han var svært ung. Ved en anledning, da han reiste i triumf inn i byen snublet hesten og Peter ble kastet ut i gjørma til glede for tilskuerne. Han revurderte sitt kall og senere sluttet han i sin stilling for å vie seg til den dominikanske orden. González ble en kjent forkynner; hvorhenn han talte, samlet det seg store folkemengder for å høre ham og utallige omvendelsen ble resultatet av hans innsats.

Han tilbragte mye av sin tid som predikant. Etter at Kong Saint Ferdinand IV av Castilla og Leon erobret Córdoba, lykkedes det Peter i å avholde soldatene fra plyndring i byen.

Etter at han avsluttet sitt kall, viet Peter resten av sitt liv til å forkynne i Nordvest-Spania, og utviklet en spesiell evne til å forkynne for spanske og portugisiske sjømenn. Han døde den 15. april 1246, Tui og er begravet i den lokale katedralen.

## Ydmykhet
Selv om hans status ble bekreftet i 1741 av pave Benedikt XIV og til tross for hans vanlige tilnavn var "hellig, « ble Peter aldri formelt kanonisert. Peter González ble saligkåret i 1254 av Ipave Innocens IV.

Den lille «Elmo» (eller «Telmo») var antagelig martyr-biskopen Saint Erasmus (døde ca. 303), en av de fjorten nødhjelpere som har navnet «Elemo» som er en slags forkortelse av *Erasmus*. Men, som Erasmus er skytshelgen for sjøfolk generelt, og Peter González for spanske og portugisiske sjømenn spesielt, har begge vært populært brukt som «Saint Elemo»

## Referanser
Oda (selskap)

**Oda**, tidligere **Kolonial.no**, er en norsk matbutikk som selger dagligvarer og middagsretter via internett. Varene leveres på døren til kunden. 

## Historie
Selskapet ble startet i 2013 av Mats Barlo, Mats André Kristiansen, Jon Lønne, Andreas Skaranger, Karl Alveng Munthe-Kaas, Jon Kåre Stene, Ida Johnsen, Tommy Gudmundsen, Vegard Vik og Christian Mikalsen, ti gründere med bakgrunn fra teknologi og logistikk.

Rema 1000 kjøpte 10 prosent av Kolonial.no i 2016. I 2016 kom også Rasmussengruppen, Stenshagen Invest, Varner-familien (Varner-gruppen) og Pactum inn på eiersiden. I 2018 gikk det svenske investeringsselskapet Kinnevik inn med 300 millioner kroner. I april 2021 kunngjorde den nylig omdøpte Oda at Softbank Vision Fund 2 og teknologiinvestoren Prosus inn med til sammen 2 milliarder kroner i selskapet. Selskapet ble da verdsatt til 7,5 milliarder kroner.

Oda ble 2. juni 2021 det første norske uavhengige selskapet til å få betegnelsen *[[Enhjørningsbedrift|Unicorn]]* (norsk: *enhjørningsbedrift*). Betegnelsen gis til selskaper som når en verdsettelse på minst 1 milliard dollar.

Fra 2015 til 2016 økte Kolonial.no omsetningen med 465 prosent – fra 75 millioner til 424 millioner kroner, og deretter med 88 prosent mellom 2016 og 2017 – fra 424 millioner kroner til 798 millioner kroner. I 2020 hadde Oda en omsetning på 1,98 milliarder kroner, opp fra 1,09 milliarder kroner i 2019. Det tilsvarer en økning på 81,3 prosent.

Den 6. april 2021 kunngjorde Kolonial.no at tjenesten skulle skifte navn til Oda i forbindelse med sin internasjonale satsing.

Etter mye medieomtale og diskusjon om navneskiftet, satte selskapet i gang en markedskampanje med flere reklamefilmer. Formålet var å forklare navneskiftet for norske forbrukere, og hvorfor det nye navnet ville kunne fungere bedre i utlandet. Det uttalte motivet for navneskiftet var at *Kolonial* fungerte dårlig i utlandet, da det vekket konnotasjoner til kolonialisme.

## Virksomhet
Oda har et  kvadratmeter stort hovedlager i Lørenskog. Her pakkes varer som blir distribuert til kunder på Østlandet.
## Referanser


## Eksterne lenker
*
Arendal Klubselskap

**Arendal Klubselskap** var en herreklubb stiftet på begynnelsen av 1800-tallet. Det er usikkert nøyaktig når det ble stiftet, men klubbens lover er datert 29. september 1804. Klubbens første vert var kjøpmannen Rasmus Ørting som hadde gjestgiveri på Tyholmen. Klubben skal videre ha holdt hus i blant annet Peder Thomassens gate, på Langbrygga, på Fiskebrygga og på Fønix hotell. 

## Et samlingspunkt
Klubben var dannet etter engelsk mønster hvor dannede herrer kunne koble av i komfortable omgivelser; lese aviser, ta et glass, diskutere politikk og forretninger, spille kort, eller utfordre hverandre i biljard. Klubben arrangerte også ball, middager og andre tilstelninger.

Klubben har hatt flere prominente medlemmer, deriblant skipsreder Samuel Eyde, far til Sam Eyde. Samt reder og industrigrunder Axel Nicolai Herlofson. 

## Arendalskrakket
Klubben ble nedlagt 1. januar 1887 som følge av Arendalskrakket året før. Dette var et bankkrakk som fikk store økonomiske følger for Arendal. Nedleggelsen var imidlertid kortvarig. Allerede samme år, 5. november 1887, ble det innkalt til møte for å gjenopplive klubben. Klubben ble endelig nedlagt i 1927 på grunn av dårlig økonomi. 

## Arkivet
Arkivet etter Arendal Klubselskab og befinner seg på KUBEN i Arendal. Arkivet inngår som en del av en samlingen med foreningsarkiv, og består av lover, møteprotokoll, medlemslister, diverse brev og regnskap. 

## Referanser


## Eksterne lenker
*
Deilbekken kraftverk

**Deilbekken kraftverk** er et vannkraftverk i Drangedal kommune i Telemark.

Det er et elvekraftverk som utnytter et fall på ca 70 meter i Deilbekken.

Installert effekt er 30 kW fra en peltonturbin. Årsproduksjon er 0,13 GWh.

## Referanser


## Kilder
* 
* NVE vannkraftdatabase
Granerevyen

**Granerevyen** er en revy som årlig arrangeres i Arendal av Idrettsklubben Grane. Revyen ble for første gang arrangert i 1924. Forløperen til Granerevyen var den såkalte Dilettantforestillingen som idrettsklubben Grane holdt i det gamle teateret på Tyholmen 24. og 25. november året før. Forestillingen inneholdt et teaterstykke med tittelen ”Herr sakfører”, samt musikalske innslag og sketsjer. Forestillingen ble en stor suksess, ikke minst økonomisk.

## Forbudt under krigen
I årene mellom 1941 og 1944 tok Granerevyen en foreløpig pause som følge av okkupasjon og revyforbud. Deler av ensemblet kom likevel også sammen i krigsårene og laget forestillinger der inntektene gikk til veldedige formål. I 1945 var Granerevyen på plass igjen, og har i de påfølgende år holdt forestillinger helt frem til i dag.

## Arkivet
Arkivet etter Granerevyen befinner seg idag på KUBEN i Arendal. Arkivet inneholder egenproduserte trykksaker som plakater og programhefter, inneholder arkivet også revytekster, fotografier og avisutklipp. Arkivet strekker seg fra oppstarten i 1923/1924 og frem til 2000.

## Referanser
Kvernhusfossen kraftverk (Kragerø)

**Kvernhusfossen kraftverk (Kragerø)** er et vannkraftverk nær Kilsfjorden i Kragerø kommune i Telemark.

Det er et elvekraftverk som utnytter et fall på 24 meter fra Langvann til Breivann.

Installert effekt er 10 kW fra to tverrstrømsturbiner og en francisturbin. Årsproduksjon er 0,045 GWh.

Kraftverket eies og drives av lokal grunneier på Sørdalen gård.

## Referanser


## Kilder
* 
* NVE vannkraftdatabase
* Abraham Sørdalen

## Se også
*Telemark Avis
*Varden
Muhammad an-Nasir

**Muhammad an-Nasir** (arabisk: الناصر لدين الله محمد بن المنصور, *an-Nāṣir li-dīn Allah Muḥammad ibn al-Manṣūr*, død 25. desember 1213 i Rabat i det som nå er Marokko) var den fjerde av almohadenes kalifer (regjeringstid 1199–1213). Blant de kristne på Den iberiske halvøy ble han kalt **Miramamolín**, noe som var en gjengivelse av hans arabiske tittel *amir al-mu'minin* («de troendes fyrste»).

## Liv og virke
### Bakgrunn
Muhammad an-Nasirs mor var en kristen konkubine. Han hadde rødt hår og blå øyne.

### Kalif
Muhammad an-Nasir var som etterfølger etter Yaʿqūb al-Mansūr (1160–1199) en heller svak og usikker hersker. Til å begynne med rådet det egentlig for det meste fred og ro i al-Andalus.

Derimot var det vedvarende stridigheter mot Banu Ghanija (en stammegruppe) under Yahya i Ifriqiya. Denne gruppe klarte for en tid å erobre til og med Tunis (1203). Imidlertid klarte de ikke å holde på sine posisjoner - stattholderen Abu Muhammad Abd al-Wahid (sønn av Abu Hafs Umar) tilføyet Banu Ghanija et tilintetgjørende nederlag i 1209 i Tripolitania ved Dsjabal Nafusa. Dessuten var allerede i 1203 de baleariske øyer blitt bragt til underkastelse.

Imidlertid fortsatte Yahya sin kamp. Han ble i 1223 på nytt nedkjempet. Han trakk seg tilbake til Sidsjilmasa, og det var først i 1237 at han falt i kamp mot almohadene.

Disse pågående stridighetene førte til at hafsidenes stattholdere i Ifriqiya fikk stadig mer makt.

Henimot år 1210 inngikk de også i et forbund med de kristne riker nord i Spania som etter tilskyndelse fra pave Innocens III ville føre korstog mot almohadene. De forente kristne styrker klarte den 16. juli 1212 å tilgøye almohadene et tilintetgjørende nederlag i slaget ved Las Navas de Tolosa. Etter dette nederlaget klarte muslimene i Andalusia aldri å helt komme seg fra; også de almohadiske makthavere i denne delen av Europa ble alvorlig rystet.

Muhammad an-Nasir døde i desember 1213. Han etterfølger ble den mindreårige Yusuf II al-Mustansir (hvis mor var den kristne slavinne Qamar), og med ham begynte almohadeveldets undergang for alvor.

## Litteratur
* Ulrich Haarmann: *Geschichte der Arabischen Welt.* C.H. Beck, München 2001, ISBN 3-406-38113-8.
* Stephan und Nandy Ronart: *Lexikon der Arabischen Welt.* Artemis Verlag, Düsseldorf 1972, ISBN 3-7608-0138-2.

## Referanser
Lien kraftverk

**Lien kraftverk** var et vannkraftverk i Kilsfjorden i Kragerø kommune i Telemark.

Det var et elvekraftverk som utnyttet et fall på 18 meter i en bekk fra Litjenn.

Installert effekt var 3 kW fra en francisturbin. Årsproduksjon var 0,01 GWh.

Nedlagt. Krafverket ble tatt ut av NVE liste i 2024. 

## Referanser


## Kilder
* 
* NVE vannkraftdatabase
* Abraham Sørdalen
Kvåmm kraftverk

**Kvåmm kraftverk** er et vannkraftverk ved Totak i Vinje kommune i Telemark.

Det er et elvekraftverk som utnytter et fall på 190 meter i Kvåmsbekken.

Installert effekt er 20 kW fra en peltonturbin. Årsproduksjon er 0,08 GWh.

## Referanser


## Kilder
* 
* NVE vannkraftdatabase
Digre daier

***Digre Daier*** er en kort norsk barne- og familiefilm fra 1997 i regi av Gunnar Vikene. Manuset ble skrevet av Kjetil Indregaard.

## Handling
Klassens nye kvinnelige vikarlærer i gymnastikk har deilige dissende bryster, noe som vekker guttenes interesse. Når timen er over spionerer de gjennom nøkkelhullet i gymgarderoben. Minstemann Marius blir tvunget inn for å undersøke «sakene» litt nærmere.

## Skuespillere
* Trine Amalie Wiggen
* Eirik Blåsternes
* Arne Lyngbø

## Eksterne lenker
* ''Digre daier''  i Filmarkivet
* ''Digre daier'' på Filmweb
Moe kraftverk

**Moe kraftverk** er et vannkraftverk på Rørholt i Bamble kommune i Telemark.

Det er et elvekraftverk som utnytter et fall på 60 meter fra Damtjenn.

Installert effekt er 5,5 kW fra en peltonturbin.  Årsproduksjon er 0,04 GWh.

Kraftverket er en enkel konstruksjon, turbinen er plassert i en trekasse med lokk på en betongplate.

## Referanser


## Kilder
* 
* NVE vannkraftdatabase
*Vegard Moe 
*Steinar Lund thesis
Jørgen Mehren

**Jørgen Mehren** (født 9. april 1971) er en norsk manus- og tekstforfatter fra Drammen som har skrevet for en rekke kjente norske komikere og TV-programmer.

Jørgen Mehren har vært med i *[[Nytt på nytt]]* siden 1999 som tekstforfatter, og er en av fire grunnleggere av innholdsproduksjonsselskapet Forfatterne bak.

## Bøker
* Den store norske TV-guiden, Kagge
* Nytt på nytt, året i vitser, NRK Aktivum, 2007
* Busemannen, CappelenDamm
* En statsministers dagbok , CappelenDamm

## TV
* Bla, bla, bla, NRK2
* Da Kork kom til bygda, NRK1
* Borettslaget, sesong 1, NRK1
* Hege og Holmen, NRK1
* Melonas, NRK1
* NRK Alltid moro, NRK1
* Egentlig - NRK1
* Brille, NRK1 og TVNorge 
* Nytt på nytt, NRK1

## Radio
* Hallo i Uken

## Scene
* Zap, Drammen teater 2006 
* Jula varer helt til påske, premiere desember 2016

## Referanser
Sugar, Sugar

**«Sugar, Sugar»** er en amerikansk sang skrevet av Andy Kim og Jeff Barry. Den ble spilt inn og gitt ut på singel det fiktive bandet *The Archies* i 1969. Bandet var en del av den animerte fjernsynsserien *[[The Archie Show]]* som gikk på amerikanske CBS i 1968 og 1969. Singelen nådde førsteplass på hitlistene i Belgia, Canada, Irland, Norge, Spania, Storbritannia, Tyskland, USA og Østerrike. Sangen ble også gitt ut på albumet *Everything's Archie* senere samme år.

Ike & Tina Turner spilte inn sangen og ga den ut på albumet *[[Delilah's Power (album)|Delilah's Power]]* i 1977.

## Referanser
Femte generationen

***Femte generationen*** er en svensk miniserie i tre deler fra 1986 regissert av Colin Nutley. Manuset ble skrevet av Thomas Borgström. Serien ble produsert av SVT1.

Norske Sverre Anker Ousdal spiller rollen som Haakon Tangstad.

Colin Nutley ble for sin medvirkning i serien tildelt avisen Expressens TV-hederspris 1986.

## Handling
En superdatamaskin på et sykehus, 4042, begynner på egen hånd å manipulere med gravide kvinners fostre og dataspesialister kjemper for å stanse den. Maskinen viser sig å være særskilt interessert i 18-årige Jens. Når dataspesialistene forsøker å kutte bort kraftforsyningen øker dens interesse for gutten. Maskinen går inn i Jens' nervesystem og sammen flykter de fra sykehuset. Deres ferd går til rakettoppskytingsfeltet Esrange i Kiruna hvor man nettopp skal til å sende en sonde ut i rommet.

## Rolleliste
* Tomas Fryk – Jens Hamrén
* Sverre Anker Ousdal – Haakon Tangstad
* Gunnel Fred – Annika Broman
* Krister Henriksson – Joseph Hamrén
* Anna Godenius – Elisabeth Hamrén
* Sten Johan Hedman	– Claes Thunberg
* Tomas Laustiola – Tarko Heikner
* Agneta Ekmanner – Legen
* Carl Kjellgren – Thomas, Josephs assistent
* Margreth Weivers – Pleiersken
* Isabella Grybe – Marita

## Referanser


## Eksterne lenker
*
Fanget i fortiden

***Fanget i fortiden*** (svensk tittel: **) er en svensk-norsk kriminalserie i tre deler fra 2001 regissert av Martin Asphaug. Manuset ble skrevet av Ulf Ryberg. Det bygde på Håkan Nessers roman *Återkomsten* (norsk: *Tilbakekomsten*) fra 1995. Serien ble produsert av Sveriges Television AB i samarbeid med Norsk rikskringkasting.

Serien ble spilt inn i Karlskrona i Blekinge län.

Den ble utgitt på DVD i Sverige 14. juni 2006. 

## Handling
En stille vårmorgen forlater en mann fengselet etter å ha tilbrakt større delen av sitt voksne liv der. Mannen er dømt for mord, ikke én gang, men to. Nå har han avtjent sin straff for det seneste mordet og tar bussen hjem til det vesle samfunnet, men er virkelig alt glemt og tilgitt? Ett år senere finner man et lemlestet lik...

## Rolleliste
* Sven Wollter - Førstebetjent Van Veeteren
* Claes Ljungmark - Münster
* Fredrik Hammar - Rooth
* Steve Kratz - Renberg
* Åsa Göransson - Eva Moreno
* Jonas Falk - Politisjefen
* Sven-Bertil Taube – Arnold Jahrens
* Barbro Hiort af Ornäs – Ester
* Hugo Emretsson – Leo som ung
* Anders Palm – Leo Hoofer
* Anki Albertsson – Synn
* Anders Andersson – Horst
* Mårten Andersson – Jahrens som ung
* Tommy Andersson – Mårtens
* Bengt Blomgren – Holden
* Anita Ekström – Anna Jahrens
* Rebecka Englund – Beatrice
* Maria Ericson – åklagaren
* Magnus Eriksson – anklageren
* Katarina Ewerlöf – obdusenten (episode 1)
* Marit Falk – Leonora
* Pia Halvorsen – barnehagelærer
* Maria Hansson-Bandobranski – kuratoren
* Marika Holmström – Anna som ung / Andrea
* Donald Högberg – Wikinson
* Chatarina Larsson – Lena Moltke
* Anna Maria León - tjenestejenten Sofie
* Kajsa Linderholm – legeassistenten
* Pierre Lindstedt – fengselsdirektøren
* Cecilia Ljung – søster Magdalena
* Rolf Lydahl – Scherman
* Ylva Lööf – läkaren
* Kåre Mölder – Egon Bow
* Hélène Ohlsson – Marlene Bow
* Med Reventberg – fru Collin
* Mikael Rundquist – Molin
* Eva Stellby – fru Wikinson
* Roger Storm – Obermann
* Lisbeht Tammeleht – Emma Wigers
* Olof Thunberg – dommer Bloom
* Torsten Wahlund – Bernhardt
* Staffan Westerberg – Mahler
* Joella Berg - Münsters datter

## Referanser


## Eksterne lenker
*
Dulwich Picture Gallery

**Dulwich Picture Gallery** er et kunstgalleri i Dulwich, sør i London. Galleriet åpnet i 1817 og er eldste offentlige kunstgalleri i England. Bygningen ble utformet av arkitekten John Soane som brukte en nyskapende belysningsteknikk. Bygningen var verdens første utformet spesielt for offentlig utstilling av kunst. I 1994 ble galleriet en uavhengig stiftelse uten offentlig støtte. I galleriet inngår kunst kjøpt av grunnleggerne og andre givere, og har en stor samling eldre malerkunst (fra før 1800) særlig fransk, italiensk og spansk barokk samt britiske portretter fra Tudor-tiden til 1800-tallet. Galleriet har verk av blant annet Rembrandt, Gainsborough og Canaletto. 

I 2016 ble den første store utenlandspresentasjonen av Nikolai Astrups kunst holdt i Dulwich Picture Gallery.

## Referanser
Familien (TV-serie)

***Familien*** (svensk: **) er en svensk-norsk TV-serie i tolv deler fra 2002 skapt av Filippa Pierrou, Linda Ung og Sara Wadell. Den hadde forskjellige regissører og manusforfattere. Serien ble produsert av Sveriges Television AB Göteborg og Norsk rikskringkasting. 

Norske Sverre Anker Ousdal spiller den mannlige hovedrollen som Herman og landsmannen Kjell Stormoen spiller rollen som hans far, Gerhard.

## Handling
Herman og Fanny lever i et tilsynelatende perfekt ekteskap med tre vellykkede barn i et fantastisk hus. Herman driver også suksessrikt det arkitektbyrået som hans far en gang grunnla. Når familien er samlet for å feire den yngste sønnens 16-årsdag ringer politiet på døren. Herman er mistenkt for grovt skattebedrageri og underslag. Han skylder på sin døde bror Valdemar. Hermans sønn Hans har i hemmelighet funnet Valdemars avskjedsbrev. Herman blir løslatt fra arresten av mangel på bevis. Historien tar en ny vending når Hans bestemmer seg for å overlevere Valdemars selvmordsbrev til politiet. Fanny har et forhold til sønnens baskettrener André. Herman forlater hustruen og flytter midlertidig hjem til Hans, som blir stilt foran en vanskelig beslutning: Skal han samarbeide med politiet eller advare faren? Samtidig blir Fannys og Andrés forhold satt på prøve.

Stemningen er trykket når hele familjen er samlet ved farfar Gerhards sykeseng. Familiefirmaets framtid blir også truet når Hermans datter Hedda forteller at hun har skaffet seg arbeid i København. Gerhard er alvorlig syk og blir pleiet i hjemmet. Herman flytter hjem igjen for å kunne være behjelpelig, men stemningen mellom far og sønn er spent. Et oppgjør kommer alt nærmere. Gerhard kryper til korset og ber barnebarnet Hedda om å hjelpe ham med familiefirmaet. Samtidig planlegger Fanny og André ett liv sammen. Hans har blitt forelsket i farfarens sykepleierske Kristin, men på farfarens begravelse får han konkurranse av sin far. Herman blir for beruset og begynner å legge an på Kristin foran Hans og alle gjestene.

Det blir sure miner når Gerhards testemente blir lest opp. Utblottet og fornedret svelger Herman sin stolthet og prøver å forhindre at Fanny reiser bort med André. Familien har blitt splittet og huset har blitt solgt. Det ser ut til å bli en ensom jul for Herman som står alene igjen blant alle flyttekartongene. Det hele tar imidlertid en uventet vending.

## Rolleliste
* Sverre Anker Ousdal – Herman
* Anki Lidén – Fanny Holde
* Bengt Nilsson – Hans Holde
* Anna Ulrika Ericsson – Hedda
* Martin Wallström – Fred Holde
* Kjell Stormoen – Gerhard Holde
* Ulla Akselson – Ida
* Karin Bertling – Fru Köhler
* Mats Blomgren – André, Fannys elsker
* Ingemar Carlehed – Alf
* Christian Fiedler – Helmut Berger, tysk kulturreporter
* Åsa Gustafsson – Kristin
* Maria Hedborg – Lisbeth Holde, Valdemars hustru
* Åsa-Lena Hjelm – Evy
* Mai Ilkko – Elin Junehag
* Catherine Jeppsson – Charlotte
* Örjan Landström – Johan
* Kenneth Milldoff – Sören Kant
* Dino Ohranovic – Markus (2002)
* Fransesca Quartey – Marina

## Referanser


## Eksterne lenker
*
Glory, Glory

***Glory, Glory*** er en spirituals som har blitt spilt inn av mange forskjellige artister i forskjellige grener, som; folk, country, blues, rock og gospel.

Ike & Tina Turner spilte inn sangen og ga den ut på albumet *[[The Gospel According To Ike And Tina]]* i 1974.
Long Long Time

***Long Long Time*** er en sang skrevet av Gary White som ble spilt inn og gitt ut på singel med Linda Ronstadt i 1970. Sangen ble også gitt ut på albumet *Silk Purse* senere samme år.

Tina Turner spilte inn sangen og ga den ut på albumet *[[Tina Turns the Country On!]]* i 1974.
Arktika

**Arktika** eller **Arctica** kan vise til:

* Arctica (sang), en single av Amberian Dawn
* Sonata Arctica, et finsk band
*1031 Arctica, asteroide
* Arktika (1972 atomdrevet isbryter)
* ''Arktika'' (LK-60Ya), det første skipet i LK-60Ya-klassen isbryter, som ble sjøsatt i 2016
*Arktika 2007
*Azimut Hotel Murmansk, kjent som Arktika før 2014
Klarabergsviadukten

**Klarabergsviadukten** er en viadukt mellom Norrmalm og Kungsholmen i Stockholm. Klarabergsviadukten er forlengelsen av Klarabergsgatan mot vest og ender på Bolinders plan. Viadukten ble ferdigstilt i to etapper og består av både betong- og stålkonstruksjoner. Klarabergsviadukten var en del av Klarabergsleden, en planlagt hovedtrafikkåre øst–vest som aldri ble bygget.

## Bygninger
På Klarabergsviaduktens søndre side ligger den øvre inngangen til Stockholm sentralstasjon og mot nordre side ligger Cityterminalen med Stockholms World Trade Center siden 1989. Den nyeste bygningen (fram til år 2010) på Klarabergsviaduktens søndre side er Stockholm Waterfront.

## Litteratur
* Dufwa, Arne, red (1985). Trafik, broar, tunnelbanor, gator. Monografier utgivna av Stockholms stad, Stockholms tekniska historia 1. Stockholm: Liber Förlag. Libris 513275. ISBN 91-38-08725-1
*Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1
Myrelva

**Myrelva** er ei elv i Overhalla kommune i Trøndelag. Den er ei sideelv til Namsen, som den munner ut i rundt en kilometer vest for tettstedet Skage. Elva er 11,8 kilometer lang. Den har et nedbørfelt på , hvorav 37% er dyrka mark.

## Elvas løp
Elva har utspring på sørsida av Vindåsen. Flere mindre bekker samles på Klabbdalsmyra, og elva renner derfra mot sør gjennom Sagdalen. Den nedre, resterende delen av elvas løp går mot sørvest over et flatt og intensivt drevet jordbrukslandskap, hvor gress- og kornproduksjon er dominerende. Jordene går flere steder helt ut til kanten av ravinen, med et smalt belte av kantskog langs elva. Den renner gjennom sentrum av Skage og munner like etter ut i Namsen.

## Fiske
Myrelva var tidligere ei viktig sjøørretelv, med gode gytemuligheter og oppvekstområder og en anadrom strekning på ni kilometer. En undersøkelse i 1986 konkluderte med at elva var «massivt forurenset» og praktisk talt «død». Vannkvalitetsundersøkelsene fra 1986 klassifiserte Myrelva som kraftig forurenset. Det ble registrert svært lite fisk i elva, og lokalbefolkningen antydet at elva hadde vært fisketom siden 1965 som følge av tilsig fra jordbruket.

En undersøkelse i 2007 vurderte fortsatt vannkvaliteten som «meget dårlig», bortsett fra ved Rønningan øverst i vassdraget. De fleste verdiene ble gradvis dårligere nedover i vassdraget, i takt med økende forurensing fra boligkloakk, landbruk og industri og erosjon og graving i elveløpet. Det ble imidlertid registrert noe ørret over hele vassdraget, og også gytemoden sjøørret. Det ble også påvist laks i nedre del av elva, men det kan være oppvandret ungfisk fra Namsen.

## Referanser
PlayStation Store

**PlayStation Store** (noen ganger forkortet til **PSN Store**) er en digital mediabutikk, som er tilgjengelig for brukere av Sonys spillkonsoller, herunder PlayStation 3, PlayStation 4, PlayStation Vita og PlayStation Portable, via PlayStation Network. PlayStation Store har et utvalg nedlastbart innhold, noe tilgjengelig gratis, men mesteparten koster penger. Innholdet som er tilgjengelig inkluderer videospill, spilldemoer, utvidelsespakker og trailere.

Den blir oppdatert med nytt innhold hver tirsdag i Nord- og Sør-Amerika,, men hver onsdag i PAL-regionene.
## Referanser

## Eksterne lenker
*
Mihaly Csikszentmihalyi

**Mihaly Csikszentmihalyi** (1934–2021) var en amerikansk-ungarsk psykolog. Han identifiserte og navnga det psykologiske begrepet flyt («flow») i 1975. Begrepet er knyttet til positiv psykologi, og refererer til en svært fokusert mental tilstand. Csikszentmihalyi var professor i psykologi og ledelse ved Claremont Graduate University.

## Bibliografi
* Csikszentmihalyi, Mihaly (1975). *Beyond Boredom and Anxiety: Experiencing Flow in Work and Play*, San Francisco: Jossey-Bass. ISBN 0-87589-261-2
* Csikszentmihalyi, Mihaly (1978) Intrinsic Rewards and Emergent Motivation in The Hidden Costs of Reward : New Perspectives on the Psychology of Human Motivation eds Lepper, Mark R;Greene, David, Erlbaum: Hillsdale: NY 205-216
* Csikszentmihalyi, Mihaly and Larson, Reed (1984). *Being Adolescent: Conflict and Growth in the Teenage Years*. New York: Basic Books, Inc. ISBN 0-465-00646-9
* Csikszentmihalyi, Mihaly and Csikszentmihalyi, Isabella Selega, eds. (1988). *Optimal Experience: Psychological studies of flow in consciousness*, Cambridge: Cambridge University Press. ISBN 0-521-34288-0
* Csikszentmihalyi, Mihaly (1990). *Flow: The Psychology of Optimal Experience*. New York: Harper and Row. ISBN 0-06-092043-2
* Csikszentmihalyi, Mihaly (1994). *The Evolving Self*, New York: Harper Perennial. ISBN 0-06-092192-7
* Csikszentmihalyi, Mihaly (1996). *Creativity : Flow and the Psychology of Discovery and Invention*. New York: Harper Perennial. ISBN 0-06-092820-4
* Csikszentmihalyi, Mihaly (1998). *Finding Flow: The Psychology of Engagement With Everyday Life*. Basic Books. ISBN 0-465-02411-4 (a popular exposition emphasizing technique)
* Gardner, Howard, Csikszentmihalyi, Mihaly, and Damon, William (2001). *Good Work: When Excellence and Ethics Meet*. New York, Basic Books.
* Csikszentmihalyi, Mihaly (2003). *Good Business: Leadership, Flow, and the Making of Meaning*. Basic Books, Inc. ISBN 0-465-02608-7
* Csikszentmihalyi, Mihaly (2014).  *The Systems Model of Creativity: The Collected Works of Mihaly Csikszentmihalyi*. Dordrecht: Springer, 2014. ISBN 978-94-017-9084-0
* Csikszentmihalyi, Mihaly (2014).  *Flow and the Foundations of Positive Psychology: The Collected Works of Mihaly Csikszentmihalyi*. Dordrecht: Springer, 2014. ISBN 978-94-017-9087-1
* Csikszentmihalyi, Mihaly (2014).  *Applications of Flow in Human Development and Education: The Collected Works of Mihaly Csikszentmihalyi*. Dordrecht: Springer, 2014. ISBN 978-94-017-9093-2

## Fotnoter

## Referanser


## Eksterne lenker
* 
*
U23-middelhavsmesterskapet i friidrett 2014

**[[U23-middelhavsmesterskapet i friidrett]] 2014** var den første utgaven av dette toårlige friidrettsmesterskapet for utøvere under 23 år. Det ble arrangert i Aubagne i Frankrike fra 4. til 5. juni 2014.

## Medaljevinnere
### Herrer

*) Spania og Frankrike deltok også, men Spania brøt, og Frankrike ble diskvalifisert. 

### Kvinner

## Eksterne lenker
* Athle.fr - 14/06/14 - Championnats de Méditerranée Espoirs
Carl Frederik Grove

**Carl Frederik Grove** (1758–1829) var en dansk-norsk sjøoffiser.

Han var sønn av departementssekretær i Admiralitetet, etatsråd Johan Christian Grove (1713-1784) og Mette, født Æreboe (1733-1789), datter av notarius publicus Rasmus Æreboe.

## Innsats under Napoleonskrigene
Grove ble sekondløytnant i Sjøetaten 1776, premierløytnant 1784, kapteinløytnant 1794, kaptein 1797, men trådte ut av offisersstanden, da han i 1803 ble utnevnt til civildeputeret i Admiralitets- og Kommissariatskollegiet. I mange år og under meget vanskelige forhold under Napoleonskrigene hadde han denne stillingen. Sammen med Steen Bille tok han i 1807 avgjørelse om å ødelegge flåten, før den falt i engelskemennenes hender. I årene etterpå var han med på å ta avgjørelser om opprettelse av kanonbåtforsvaret, og om oppbygging av ny flåte.

## Kartograf
I sin tid som offiser utmerket Grove seg ved betydelig virksomhet som kartlegger, da han fra 1788-1802 i samarbeid med offiserene Wibe og Aubert i hæren, målte opp Norges kyst fra nord for Trondheim til svenskegrensen, en strekning på over 200 mil. Oppmålingen ble utført i målestokken 1:72 000, men kartene ble gitt ut i målestokken 1:225 000. Groves sjøkart for Norges kyst, omtalt som *de groveske drafter*, ble trykt og var lenge de eneste tilgjengelige sjøkart for norskekysten.  
I 1802 mottok han kongens æresbevisning for sitt arbeid.

I 1786 var Grove deltaker i Poul de Løvenørns grønlandsekspedisjon. I 1801 ble han medlem av den norske Sjøkystdefensionskommission, i 1806 ble han 1. direktør ved Sjøetatens Hospital. 1811-16 var han medlem av Kanal-, Havne- og Fyrdirektionen. 1804 fikk han også en anden betydelig post som medlem av administrationen for Frederiksværk.

## Ekteskap
16. desember 1790 giftet han seg med Gedske Cathrine Nordahl (f. 18. april 1764, d. 27. januar 1827), datter av justitsraad Peter Tønder Nordahl i Trondheim og Berthe Johanne f. Fyrstenberg.

## Hederstegn
Grove, som i 1803 hadde fått stilling som generalkrigskommissær, ble Ridder av Dannebrogordenen i 1810, han mottok Dannebrogsmand i 1826 og ble Kommandør i 1828.

Han er begravet på Holmens Kirkegård.

Grove er portrettert i en pastell av Jens Juel fra 1790.

## Referanser


## Kilder
*
Crotus Rubeanus

**Johannes Crotus Rubeanus** (eller *Rubianus*, opprinnelig *Johann Jäger*, født omkring 1480 i Dornheim i Thüringen, død ca 1545 i Halberstadt) var en tysk katolsk teolog og humanist.

Crotus Rubeanus var studiekamerat til Martin Luther og Ulrich von Hutten i Erfurt. Han ble i 1510 forstander for klosterskolen i Fulda og tilbrakte årene 1517-20 i Italia. Tilbakekommen til hjemlandet sluttet han seg til å begynne med ivrig til Luthers reformasjon, men ble etterhvert alvorlig støtt av pøbeloppløpene og predikantenes trangsynthet, med den følge at han etterhvert vendte tilbake til den katolske kirkes skjød, skjønt uten å føle seg helt til pass med det. Han ble heftig angrepet av lutheranerne etter at han i 1531 hadde tatt i mot et kanonikat i Halle. Crotus Rubeanus anses nå som hovedforfatteren til den beryktede satiren *[[Epistolæ obscurorum virorum]]*. 

## Referanser


## Kilder
* 

## Litteratur
* 
* 
*  (1990)
* Wolfgang Breul: *Die „Dunkelmännerbriefe“ in Fulda verfasst?* In: *Geschichte der Stadt Fulda.* Band 1, Fulda 2009, S. 253.
Computer Systems Research Group

**Computer Systems Research Group (CSRG)** var en forskningsgruppe ved University of California, Berkeley som arbeidet med videreutviklingen av operativsystemet Unix. Forskningsgruppen var finansiert av Defense Advanced Research Projects Agency (DARPA).

I 1977 begynte CSRG å kompilere den første versjonen av Berkeley Software Distribution (BSD), basert på UNIX versjon 6, og den 9. mars 1978 ble første versjon av BSD lansert.
CSRG ble nedlagt i 1995 etter at 4.4BSD-Lite var blitt lansert, og universitetet i Berkeley sluttet å videreutvikle BSD.

## Eksterne lenker
* The Computer Systems Research Group 1979 — 1993
Pretty Nasty

***Pretty Nasty*** er en svensk svart-hvitt kortfilm fra 2006 i regi av Filippa Pierrou, som også skrev manuset og produserte filmen. Sverre Anker Ousdal spiller én av rollene.

## Handling
Med hjelp av sin venninne Rita tar den frustrerte hustruen Lydia livet av sin ektemann. Håndfast veileder venninnen den hulkende hustruen. Liket av ektemannen ligger i bagasjerommet på Lydias bil. De skal dumpe liket i vannet, men kan de få gjort dette uten å bli sett?

## Rolleliste
* Anki Lidén – Lydia
* Ewa Fröling – Rita
* Sverre Anker Ousdal – Mauritz

## Referanser


## Eksterne lenker
*
Windows NT 3.1

**Windows NT 3.1** er et tidligere operativsystem som ble utviklet av Microsoft. Av kommersielle grunner ble det oppkalt etter Windows 3.1, men arkitekturen var grunnleggende forskjellig. Windows NT 3.1 var det første i Windows NT-familien av operativsystemer. Det ble lansert 27. juli 1993, siste oppdatering ble lansert 29. oktober 1994, og den 31. desember 2000 opphørte Microsofts support for systemet.

Operativsystemet kom i tre utgaver for 32-biter X86-32, 32-biter MIPS og 64-biter DEC Alpha.

## Eksterne lenker
* Guidebook: Windows NT 3.1 Gallery - Et nettsted som bevarer og viser grafiske brukergrensesnitt
Min venn Percys magiske gymnastikksko

***Min venn Percys magiske gymnastikksko*** (orig: *Min vän Percys magiska gymnastikskor*) er en svenskminiserie i to deler for barn fra 1994 regissert av norske Martin Asphaug. Manuset ble skrevet av Ulf Stark. Det bygger på hans egen roman *Min vän Percys magiska gymnastikskor* (norsk: *Min venn Percys magiske gymnastikksko*) fra 1991. Serien ble produsert av SVT1, med medvirking fra Danmarks Radio, Norsk rikskringkasting og Ríkisútvarpið-Sjónvarpid.

Den ble utgitt på DVD i Sverige 12. august 2009.	

## Handling
Niårige Ulf er bosatt i en forstad til Stockholm sammen med foreldrene og storebroren. Han vil heller kjøre i kassebil og smyge seg på badende kvinner enn å gå på skolen. Den nye gutten i klassen, Percy, har et par sko som gjør at han klarer seg i alle situasjoner og blir så tøff som Ulf drømmer om å være. Til slutt lykkes Ulf i å bytte til seg skoene.

## Rolleliste
* Tobias Andersson - Ulf
* Camaron Silverek - Percy
* Tobias Bodin - Uffe
* Gustaf Skarsgård - Jan
* Olle Björk - Klas-Göran
* Johan Häggkvist - Berra
* Anna Hedengren - Marianne
* Helena Pettersson - Krillan
* Andreas Edström-Glad - Bengt-Erik
* Cecilia Nilsson -	Ulfs mamma
* Tomas Norström - Ulfs pappa

## Merknad
Serien ble sendt i to deler på SVT Kanal 1 i 1994. Den ble sendt i fire deler på SVT1 i 2000, 2005 og 2008.

## Referanser
Marianne Hem Eriksen

**Marianne Hem Eriksen** (født 1985) er en norsk arkeolog med spesiale på vikingtiden.

Eriksen har studert ved Universitetet i Oslo og University of London. I 2015 avla hun doktorgrad ved Universitetet i Oslo med avhandlingen *Portals to the Past. An archaeology of doorway dwellings and ritual practice in Late Iron Age Scandinavia*. Eriksen er fra februar 2016 førsteamanuensis ved Institutt for arkeologi, konservering og historie.

Hennes doktoravhandling ble i juni 2016 tildelt H.M. Kongens gullmedalje for fremragende unge forskere ved Humanistisk fakultet ved Universitetet i Oslo.

## Referanser
Skjell (anatomi)

**Skjell** er plateformede huddannelser som helt eller delvis dekker kroppen hos en rekke ulike dyr, for eksempel mange fisker, skjellkrypdyr, skjelldyr, fugler og sommerfugler.

Det finnes flere typer skjell. Såkalte kitinskjell er vanlig hos virvelløse dyr, for eksempel hos sommerfugler og mange andre insekter, og består av kutikulardannelser (avflatede kitinhår). Hos virveldyr er skjellene enten hornskjell (epidermale skjell av keratin) fra overhuden eller benskjell (dermale skjell) fra lærhuden. Begge typene kan opptre på samme art. Fiskeskjell antas å være rester av et benpanser, som kledte forhistoriske fiskearter for millioner av år siden. Noen få primitive fiskearter, som pansergjedder, er dekket av såkalte ganoidskjell, som er et basalt kompakt benlag som utvendig er dekket av et skinnende hardt og gjennomsiktig lag av ganoin, som kan minne om brostein. Bruskfisker har såkalte plakoidskjell, som består av en basal benplate i lærhuden med en pigg (som stikker ut gjennom overhuden) og et hardt utvendig emaljelignende lag av vitrodentin. Hos benfisker er skjellene bendannelser som sitter i lommer i lærhuden, med bakkanten stikkende ut av overhuden som takstein. Hos noen arter, for eksempel uer, er bakkanten av skjellene, som kalles ctenoidskjell, forsynt med små pigger, men er skjellene glatte, som hos sild og lignende fisker, kalles de cycloidskjell. Hos krypdyr er skjellene som oftest epidermale, forhornede plater av overhud. Hos skilpadder består skjellene av benplater i lærhuden og benskjellet er forbenet med det indre skjelettet. Fuglene har hornskjell på benene og fjærene har trolig en felles opprinnelse med krypdyrenes hornskjell. Mange pattedyr har også små hornskjell, spesielt på poter og haler (for eksempel rotter). Beltedyr og skjelldyr har et ytre skall av hornskjell, som understøttes av benplater i lærhuden.

## Se også
* Skjell
* Bløtdyrskall
** Konkylie
** Muslingskall
** Sneglehus

## Referanser
Rindefjell

**Rindefjell** er en ås i det nordvestre hjørnet av Arendal kommune i Agder fylke. Toppen på 254,8 meter over havet regnes som den høyeste toppen i kommunen. Det høyeste *punktet* i kommunen er imidlertid på Høgsteinsheia, på grensen til Froland kommune. Her ligger imidlertid toppen i Froland kommune, og regnes derfor ikke som høyeste topp i Arendal.

Berggrunnen i området består av granitt, gneis, glimmerskifer og ambifolitt. Jordsmonnet er tynt, og området er dominert av hugstpåvirket barskog. Stedvis er det også noe eikeskog og andre løvtrær. Ved naturtypekartlegging i 2010, ble nordsiden av åsen gitt verdien "B" *viktig naturtype*.

## Referanser
Dram (måleenhet)

**Dram** er et lite glass brennevin, i Norge oftest akevitt.

Som vektenhet eller måleenhet har ordet kommet til norsk gjennom engelsk og fransk apotekerspråk fra latin drachma eller gresk *drakhme*, hvor ordet betyr 'liten mynt' eller 'liten vektmengde'; opprinnelig 'håndfull'. En finner det samme ordet i myntenheten drakme.
* Som britisk handelsvekt i avoirdupois-systemet er 1 dram = 1,772 g 
* Som britisk medisinvekt i Troy-systemet er 1 dram = 3,888 g, eller 1/8 unse. I denne betydningen, et lite glass brennevin.
* I middelhavslandene er dram en gammel vektenhet, rundt 3 g

## Kilder
* *Aschehoug og Gyldendals store norske leksikon* (Kunnskapsforlaget 1979) ISBN 82-573-0038-1
* «Dram» i Nynorskordboka
Super Columbine Massacre RPG!

***Super Columbine Massacre RPG!***, forkortet til ***SCMRPG!***, er et rollespill utviklet av Danny Ledonne og gitt ut i april 2005. Spillet gjenskaper hendelsene i Columbine-massakren. Spillerne tar på seg rollene som Eric Harris og Dylan Klebold og utfører massakren, og opplever tilbakeblikk knyttet deler av Harris og Klebolds tidligere erfaringer. Spillet begynner på den dagen skytingen startet og følger Harris og Klebold helt til deres selvmord.

Ledonne hadde brukt mange år på å forestille seg diverse spill, men hadde aldri utviklet et siden han ikke viste stort om spilldesign og programmering. Han ble inspirert til å lage et videospill om Columbine av sine egne erfaringer rundt å bli mobbet og effekten hendelsen hadde på livet hans. Spillet representerer en kritikk av hvordan tradisjonelle medier sensasjonspreget skytingen (spesielt hvordan videospill ble fremstilt i den sammenhengen), i tillegg til parodiering av videospill i seg selv. *Super Columbine-Massakren* ble utviklet med ASCIIs spillutviklingsprogramm, RPG Maker 2000 og tok cirka seks måneder å fullføre. Ledonne ga opprinnelig ut spillet anonymt, og ga ut en uttalelse i etterkant av at identiteten hans ble avslørt. *Super Columbine-Massakren* ble gitt ut gratis på nettet, og vekket liten oppmerksomhet inntil 2006, når omfattende mediedekning drev frem hundretusener av nedlastinger.

Reaksjonen til spillet var enormt negativ; spillet ble kritisert for at det trivialiserte handlingene til de to morderne og livet til de uskyldige. Spillet ligner på en tegneserie, og sidehandlingen i spillet ble vurdert av kritikere som om det vil skjule spillet budskap, men det fikk mindre ros for at det gikk over de stereotypiske assosiasjonene som videospill som et medium har som underholdning for barn. *Super Columbine-Massakrens* temaer og innhold førte til at det blir tatt med i diskusjoner om videospill føre til vold. Spillet ble senere nevnt som en av de mulige motiverende faktorene for skytteren etter 2006 skytehendelsen ved Dawson College. Spillet har blitt beskrevet som et kunstspill, og Ledonne har blitt en talsperson for videospill som en ny form for kunst, og produserte en dokumentar i 2008 kalt *Playing Columbine* om spillet sitt og dets påvirkning.

## Referanser


## Eksterne lenker
*
Slamdance Film Festival

**Slamdance Film Festival** er en årlig filmfestival som fokuserer på fremvoksende filmskapere og indiefilmer med små budsjetter. Den ble grunnlagt i 1995.

Slamdance har siden utviklet seg til å bli en fullstendig organisasjon som fostrer nye filmskaperes karrierer.

## Guerrilla Games Competition-kontroversen
Festivalen pleide å være vert for en videospillkonkurranse kalt «Slamdance Guerrilla Games Competition».

I januar 2007 droppet festivalen for første gang en finalist. Spillet som ble droppet var *[[Super Columbine Massacre RPG!]]*, og ble offentliggjort som en finalist sent i november 2006, men det ble droppet av grunnleggeren av festivalen Peter Baxter, tydeligvis uten press utenfra. I respons til dette trakk seks andre finalister seg fra konkurransen som en protest. Spillene som trakk seg var *[[Braid (videospill)|Braid]]*, *[[flOw]]*, *[[Once Upon a Time (videospill)|Once Upon a Time]]*, *[[Toblo]]* ble originalt trukket av utviklerne, men dette ble overstyrt av noen høyere opp, *[[Everyday Shooter]]* trakk seg, *[[Book and Volume]]*  og *[[Castle Crashers]]* gjorde det samme. University of Southern California trakk også sponeringen sin til Slamdance på grunn av kontroversen.

26. januar 2007, datoen spillprisene skulle gis ut, ble ingen priser gitt ut siden såpass mange av de finalistene hadde trukket seg. Konkurransen har siden ikke blitt holdt.

## Referanser


## Eksterne lenker
*
Kaketjennsberget

**Kaketjennsberget** er en ås på Finnskogen, nord i Grue kommune i Innlandet fylke. Toppen på 583,9 meter over havet er den høyeste i kommunen.

Østskrenten av åsen er preget av blåbærgranskog med betydelig innslag av furu og noe bjørk, osp og rogn. Ved naturtypekartlegging i 2010, ble dette området vurdert som «en nøkkelbiotop med lokal verdi».

## Fotnoter



## Referanser
Kvinnen med fødselsmerket

***Kvinnen med fødselsmerket*** (svensk: **) er en svensk-norsk kriminalserie i tre deler fra 2001 regissert av norske Martin Asphaug. Manuset ble skrevet av Ulf Ryberg. Det bygger på Håkan Nessers roman *Kvinna med födelsemärke* (norsk: *Kvinnen med fødselsmerket*) fra 1996.

Serien ble produsert av Sveriges Television AB og Norsk rikskringkasting.

*Kvinnen med fødselsmerket* var den tredje og siste miniserien i den første filmatiseringsrunden av Håkan Nessers romaner om Van Veeteren.

Den ble utgitt på DVD i Sverige 14. juni 2006. 	

## Handling
 

Fire navn på en liste. Det eneste de har til felles er at noen ringer dem opp om natten og spiller samme musikkstykke. Musikk fra en fortid som nå har innhentet dem i form av en kvinne med et fødselsmerke. 

Fire dødsdømte menn, klare til å bli strøket fra listen én etter én. Rekker Van Veeteren och hans kollegaer å stanse gjerningspersonen innen det er for sent?

## Rolleliste (utvalg)
* Sven Wollter – van Veeteren
* Elisabet Carlsson – Henni
* Fredrik Hammar – Rooth
* Åsa Karlin – Eva Moreno
* Steve Kratz – Renberg
* Claes Ljungmark – Münster
* Anders Ahlbom – Thomas Biedersen
* Per Eggers – Faringer
* Jonas Falk – politisjefen
* Ann Petrén – Hennis mor
* Gunvor Pontén – fru Klausner
* Lena Strömdahl – Renate Biedersen
* Anders Byström

## Referanser


## Eksterne lenker
*